Diari Oficial de la Generalitat Valenciana


Sumari del DOGV 9614, del 09-06-2023 (2023/6107)

RESOLUCIÓ de 17 de maig de 2023, del Servei Territorial d'Indústria, Energia i Mines d'Alacant, per la qual s'atorga a Fotovoltaica La Nebulosa, SL, autorització d'implantació en sòl no urbanitzable, autorització administrativa prèvia, autorització administrativa de construcció, i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada al terme municipal de Mutxamel, de potència instal·lada 3,50340 MWn, denominada FV La Nebulosa. Expedient ATALFE/2020/92.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6107


Data del document
:   17-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

RESOLUCIÓ de 17 de maig de 2023, del Servei Territorial d'Indústria, Energia i Mines d'Alacant, per la qual s'atorga a Fotovoltaica La Nebulosa, SL, autorització d'implantació en sòl no urbanitzable, autorització administrativa prèvia, autorització administrativa de construcció, i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada al terme municipal de Mutxamel, de potència instal·lada 3,50823 MWn, denominada FV La Nebulosa. Expedient ATALFE/2020/92. [2023/6107]  
  
  
Antecedents  
Primer. Fotovoltaica La Nebulosa, SL, a través de representant degudament acreditat, va presentar una instància davant el Registre Telemàtic de la Generalitat Valenciana amb data 16 de novembre de 2020 (núm. de registre GVRTE/2020/1707010), en la qual sol·licita autorització administrativa prèvia i autorització administrativa de construcció per a una instal·lació de central fotovoltaica, denominada FV La Nebulosa, de 3,43 MW, situada a la parcel·la 182, del polígon 14, del terme municipal de Mutxamel (Alacant), incloent-hi la seua infraestructura d'evacuació, les característiques de la qual s'indiquen a continuació, pel procediment integrat d'autorització de centrals fotovoltaiques que s'emplaçaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020):  
Promotor: Fotovoltaica La Nebulosa, SL (NIF: B163\*\*\*74)  
Nom de la instal·lació: FV La Nebulosa  
Tecnologia: fotovoltaica  
Grups generadors:  
- Potència total (kWp): 3.507,84  
- Nombre de mòduls: 6.496  
- Potència unitària (Wp): 540  
- Tipologia: monofacial  
- Sistema de subjecció i ancoratge: 125 seguidors solars a un eix.  
Potència total d'inversions (kW): 1 inversor de 3.550 kWn limitada de fàbrica a 3.430 kW.  
Capacitat d'accés concedida (kW): 3.300 kW.  
Infraestructures d'evacuació:  
- Una estació amb un inversor i un centre de transformació de 3.900 kVA i cel·les de protecció de transformador i la cel·la de línia d'alta tensió (20 kV). La refrigeració del transformador és natural oli, de tensions 645 V/20 kV.  
- Línia elèctrica subterrània entre el centre de protecció i mesura i l'estació, de longitud 166 m, i conductor Al RHZ1 12/20 kV H16 3 x (1 x 150) mm², mitjançant canalització per tub PVC doble capa de ø = 200 mm.  
- Centre de protecció i mesura en l'edifici de formigó prefabricat tipus PFU-5/20, encarregat de recollir l'energia procedent del centre de transformació d'intempèrie a través del cablejament soterrat de mitjana tensió. A l'interior d'aquest centre anirà instal·lat el transformador de serveis auxiliars (SA) de 25 kVA.  
- Línia elèctrica subterrània de doble circuit des del centre de protecció i mesura fins al centre de seccionament, de longitud 700 m, amb utilització de conductor HEPRZ1 12/20 kV 3 x (1 x 150) mm², mitjançant canalització per tub PVC doble capa de ø =200 mm.  
Infraestructures d'evacuació que seran cedides al gestor de la xarxa, I-DE Redes Eléctricas Inteligentes, SAU:  
- Centre de seccionament en caseta prefabricada de la marca Ormazabal, model CMS 21, emprant per al seu aparellatge cel·les prefabricades sota envolupant metàl·lica d'SF6, conjunt de cel·les 3L + A, equipades amb interruptor-seccionador i seccionador de connexió a terra, i una cel·la de protecció autoalimentada, equipada amb interruptor-seccionador, fusible limitador, i seccionador de connexió a terra.  
- Línia elèctrica aerosubterrània de doble circuit entre el centre de seccionament i un suport nou on es realitza l'entroncament A/S, de longitud total de traçat de 66 m, amb utilització de conductor 3 x 240 mm² HERPZ1 12/20 kV H16.  
Punt de connexió a la xarxa: la potència generada per la planta fotovoltaica serà evacuada a través d'una línia de tensió 20 kV des d'entroncament aerosubterrani fins al centre de seccionament per a connectar aquest centre amb l'LMT Bayona de 20 kV de l'ST San Vicente 132/20 kV.  
Xarxa a la qual es connecta: xarxa de distribució. I-DE Redes Eléctricas Inteligentes, SAU.  
  
Ubicació:  
Emplaçament dels grups generadors: polígon 14, parcel·la 182, del terme municipal de Mutxamel (Alacant).  
Línia d'interconnexió entre la planta fotovoltaica i el nou centre de seccionament: parcel·la 9001, del polígon 12, i parcel·les 182, 195 i 9005, del polígon 14, del terme municipal de Mutxamel.  
Centre de seccionament a la parcel·la 195, del polígon 14, del terme municipal de Mutxamel.  
Línia d'evacuació des del centre de seccionament: parcel·la 195, del polígon 14, i parcel·la 9001, del polígon 12, del terme municipal de Mutxamel.  
  
Centre geomètric: coordenades UTM (ETRS89) X: 719.896; Y: 4.256.226  
Segons el que s'indica en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 3.430 kW.  
Aquesta sol·licitud adjunta la documentació següent:  
- Projecte d'instal·lació solar fotovoltaica FV La Nebulosa de 3,50977 MWp - 3,3 MWn mitjançant seguidor a 1 eix, juntament amb la declaració responsable de la persona tècnica competent projectista, amb número de visat MU2002554 del Col·legi Oficial d'Enginyers Industrials de la Regió de Múrcia de data 16 de novembre de 2020.  
- Nou centre de seccionament per a planta solar fotovoltaica La Nebulosa. Terme municipal de Mutxamel (Alacant), juntament amb la declaració responsable del tècnic competent projectista i director de l'execució de les obres de 13 novembre de 2020.  
- Projecte de línia aerosubterrània de mitjana tensió 20 kV SC des d'entroncament A/S fins al centre de seccionament per a evacuació d'electricitat procedent de PFC La Nebulosa. Terme municipal de Mutxamel (Alacant), juntament amb la declaració responsable del tècnic competent projectista i director de l'execució de les obres de 13 novembre de 2020.  
- Declaració responsable del compliment de la normativa que li és aplicable (article 53.1.b de la Llei 24/2013, de 26 de desembre, del sector elèctric).  
- Separates del projecte dirigides als organismes afectats per la instal·lació.  
- Documentació ambiental.  
- Memòria compliment dels criteris establits en el Decret llei 14/2020.  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
- Pla de desmantellament de la instal·lació i de restauració del terreny i l'entorn afectat que inclou la memòria i el pressupost degudament justificat.  
- plec general de normes de seguretat en prevenció d'incendis forestals en l'execució d'obres i treballs que s'executen en terreny forestal o en els seus voltants.  
- Resguard de garantia econòmica d'accés i connexió a xarxes de transport o distribució.  
- Document justificatiu de drets d'accés i connexió.  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
- Estudi d'integració paisatgística.  
Els documents estan referits a la central fotovoltaica en conjunt, incloent-hi tots els equips i instal·lacions necessaris per al seu funcionament i evacuació de l'energia produïda i els terrenys vinculats a aquesta.  
  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
  
Segon. S'ha incoat l'expedient ATALFE/2020/92 per part del Servei Territorial d'Indústria, Energia i Mines d'Alacant, per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplaçaran sobre sòl no urbanitzable i de parcs eòlics situats dins de la zona eòlica segons el pla eòlic, connectats en alta tensió a xarxes de transport o distribució d'energia elèctrica.  
  
  
Tercer. Segons l'informe certificat urbanístic municipal de data 4 d'agost de 2020, l'activitat proposada és compatible d'acord amb el que es disposa en les Normes Subsidiàries de Planejament Municipal.  
  
Quart. La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a la realització de l'activitat de producció d'energia elèctrica.  
  
Cinqué. Hi consta l'Acord d'admissió a tràmit, de data 23 de desembre de 2020, del llavors Servei Territorial d'Indústria i Energia d'Alacant, de la sol·licitud d'autorització administrativa prèvia i de construcció per a la instal·lació de producció d'energia elèctrica de 3.507,84 kW de potència instal·lada promoguda per Fotovoltaica La Nebulosa, SL, a situar al municipi de Mutxamel, província d'Alacant, a l'efecte del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Sisé. Consta en l'expedient la justificació de l'ingrés de la taxa administrativa corresponent amb data 28 de desembre de 2020.  
  
Seté. Amb data 22 de juliol de 2021 es notifica un requeriment per part d'aquest Servei Territorial al titular, estrictament relatiu al tràmit d'informació pública, el qual va realitzar les aportacions necessàries per a millorar la sol·licitud presentada.  
  
Huité. La sol·licitud ha sigut sotmesa al tràmit d'informació pública durant el termini de 30 dies, establit en l'article 23 del Decret llei 14/2020, mitjançant els anuncis corresponents: en el Butlletí Oficial de la Província d'Alacant, de data 6 d'agost de 2021; en el Diari Oficial de la Generalitat Valenciana, de data 17 d'agost de 2021, i s'ha remés als ajuntaments al terme municipal dels quals radicarà la instal·lació per a la seua exposició al públic pel mateix període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià.  
En consta el certificat de l'exposició al públic de l'Ajuntament de Mutxamel (Alacant).  
  
Nové. No s'han presentat al·legacions durant el període d'informació pública ni no s'ha personat acreditant la condició de persona interessada cap persona física ni jurídica.  
  
Deu. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, a fi que en el termini de 30 dies presentaren la seua conformitat o oposició.  
  
Onze. Amb data 9 de novembre de 2021, el Servei d'Infraestructura Verda i Paisatge dependent de la Direcció General de Política Territorial i Paisatge, va emetre un informe desfavorable sobre la implantació de la planta fotovoltaica en la localització seleccionada, en considerar que no compleix l'article 10.1.b del Decret llei 14/2020, pel fet que el Catàleg de Proteccions de Mutxamel (2019), en tramitació, incorporava les restes d'una bassa romana en un tram del barranc del Juncaret, a uns 75 m al sud-est de l'encreuament de la carretera de la Torreta amb el seu llit. Aquest instrument en tramitació cataloga aquest element com a bé de rellevància local (BRL). De conformitat amb el que es disposa en l'apartat b.3r de l'annex I del TRLOTUP, es considera un recurs paisatgístic pel seu interés cultural i patrimonial, atés que és objecte d'algun grau de protecció en tramitació. Per això, l'alternativa no compleix el criteri definit en l'article 10.1.b, donada la ubicació de la parcel·la elegida per a la implantació de la planta a menys de 500 m del recurs paisatgístic definit.  
  
Dotze. Amb data 16 de novembre de 2021 es notifica el tràmit d'audiència al promotor de la instal·lació, se li trasllada l'informe del Servei d'Infraestructura Verda i Paisatge i li indica que l'informe conclou que el projecte és incompatible en relació amb els termes previstos en la legislació d'ordenació del territori, urbanística i de paisatge, sense que aquesta afecció puga ser corregida ni compensada, per la qual cosa el projecte s'informa en sentit desfavorable. Per tot això, tenint en compte que l'Informe en matèria d'ordenació del territori i paisatge emés pel Servei d'Infraestructura Verda i Paisatge de la Conselleria de Política Territorial, Obres Públiques i Mobilitat és preceptiu i vinculant per a aquest òrgan substantiu, segons el que s'estableix l'article 25 del Decret llei 14/2020, de 7 d'agost, del Consell, i tenint en compte que aquest informe haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, se li concedia un termini de deu dies, per a al·legar i presentar els documents i justificacions que considere pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució.  
  
Tretze. Amb data 26 de novembre de 2021, el promotor de la instal·lació respon al tràmit d'audiència amb una valoració del compliment dels criteris territorials i paisatgístics per a la implantació de la central fotovoltaica. Aquest servei territorial considera que la justificació presentada no canvia el sentit de l'informe emés pel Servei d'Infraestructura Verda i Paisatge, per tant, és procedent dictar la corresponent resolució.  
  
Catorze. Amb data 22 de desembre de 2021, el Servei Territorial d'Indústria, Energia i Mines d'Alacant emet resolució per la qual es denega la sol·licitud presentada per Fotovoltaica La Nebulosa, SL, d'autorització administrativa prèvia i autorització administrativa de construcció corresponent a la central solar generadora fotovoltaica denominada FV La Nebulosa, de 3.430 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi una estació de transformació, un centre de seccionament, així com una línia aerosubterrània d'alta tensió d'evacuació d'energia elèctrica, situada la planta generadora a la parcel·la 182, del polígon 14, del terme municipal de Mutxamel, província d'Alacant, a conseqüència del pronunciament desfavorable, segons l'informe amb referència EP-2021/350 FU/jms del Servei d'Infraestructura Verda i Paisatge de la Direcció General de Política Territorial i Paisatge, pertanyent a la Conselleria de Política Territorial, Obres Públiques i Mobilitat, de data 9 de novembre de 2021, atesa la incompatibilitat normativa de la instal·lació fotovoltaica amb l'existència a menys de 500 metres de la central fotovoltaica de les restes d'una bassa romana en un tram del barranc del Juncaret, instrument en tramitació catalogat com a Bé de Rellevància Local.  
  
Quinze. El 17 de febrer de 2022 (número de registre REGAGE22e00004178963), Fotovoltaica La Nebulosa, SL, interposa un recurs d'alçada contra aquesta Resolució del Servei Territorial d'Indústria, Energia i Mines d'Alacant, sol·licitant que «no es considere el BRL de la bassa romana del barranc de Juncaret, proposat en l'esborrany de Catàleg de Proteccions de Muxtamel (en tramitació), dins dels casos previstos en l'article 10.1.b del Decret llei 14/2020, perquè no es tracta d'un recurs paisatgístic de primer ordre i no és determinant en la realitat social i territorial del municipi de Mutxamel. La localització proposada per a la planta solar FV La Nebulosa no afectarà negativament la visibilitat i el paisatge de l'entorn de la bassa. A més, l'ordenació del projecte s'adaptarà en major mesura al territori i al paisatge, incloent-hi la preservació dels arbres considerats singulars en l'addenda de l'Estudi de Paisatge de Mutxamel, inclosos en la seua proposta d'infraestructura verda municipal.»  
  
  
Setze. Amb data 30 de juny de 2022, la Direcció General d'Indústria, Energia i Mines resol estimar el recurs d'alçada contra la Resolució de 22 de desembre de 2021, a causa de la modificació realitzada en l'article 10.1.b del Decret llei 14/2020, per l'article 10.3 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica l'article 10.1.b del Decret llei 14/2020.  
  
En l'expedient de referència va ser emés informe del Servei d'Infraestructura Verda i Paisatge en el qual s'establia que: «…ateses les dimensions de l'element inclòs en el catàleg en tramitació, així com la seua situació relativa respecte de la planta solar objecte d'aquest informe, amb la qual no té connexió ni accessibilitat física i visual, es considera que la implantació d'aquesta planta solar no incompleix el que s'estableix en l'article 10.1.b del Decret llei 14/2020, modificat per l'article 10.3 del Decret llei 1/2022 i, per tant, en virtut de la normativa vigent, cal considerar adequat l'emplaçament elegit per a la planta solar projectada.  
Tenint en compte tot l'anterior, així com que en l'informe de data 9 de novembre de 2021 no es va analitzar la planta en relació al compliment de la totalitat de les qüestions regulades pel Decret 14/2020, atés que no es va considerar adequada la localització pels motius exposats, cosa que feia inviable el projecte, s'analitzarà de nou des d'aquest servei la documentació tècnica inicialment aportada a fi d'emetre el corresponent informe en matèria d'infraestructura verda i paisatge, sense perjudici del que puga disposar, si escau, l'òrgan substantiu competent.»  
  
Per tot això, va ser resolt de manera estimatòria el recurs d'alçada indicat i s'ha procedit la continuació de la tramitació de l'expedient.  
  
  
Dèsset. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, a fi que en el termini de 30 dies presentaren la seua conformitat o oposició, amb el resultat següent:  
  
1. Resolució de la Confederació Hidrogràfica del Xúquer, de data 10 de setembre de 2021, d'autorització per a la instal·lació solar fotovoltaica en zona de policia de llit públic (barranc Juncaret o de Los Pedros). Aquesta autorització està subjecta al compliment de les condicions citades en aquest informe. S'especifica, entre altres, que:  
«- part de la parcel·la objecte de l'actuació es trobaria dins de les zones risc d'inundació que figuren en la cartografia del Patricova: perillositat 6 (freqüència baixa, 500 anys; calat baix, < 0,8 m) i perillositat geomorfològica.  
- L'execució de la línia d'evacuació creua el llit (barranc del Juncaret o de Los Pedros) entre els punts de coordenades UTM, ETRS89, fus 30 (X = 719850, Y = 4256027) i (X = 719846, Y = 4255979).  
- La profunditat de soterrament de les conduccions a instal·lar serà, com a mínim, de 1,00 metre, comptador a partir de la generatriu superior de cadascuna d'aquestes, i inclourà la corresponent protecció contra erosions.  
- El que s'ha autoritzat queda obligat a respectar al llarg del marge, que ha de quedar apta i practicable, la zona de servitud de 5 metres d'amplària per a ús públic.»  
El promotor expressa la seua conformitat amb data 15 de setembre de 2021.  
2. Informe, de 14 de setembre de 2021, de la Direcció General de Medi Natural i Avaluació Ambiental, incloent-hi consideracions rellevants i condicionants a tindre en compte descrites en el resolc d'aquesta resolució.  
El promotor expressa la seua conformitat amb data 22 de setembre de 2021, amb la descripció de les mesures que es reflecteixen posteriorment en el projecte refós final de la instal·lació.  
3. No s'ha obtingut contestació per part de l'Ajuntament de Mutxamel a la consulta de l'article 24.1 del Decret llei 14/2020. Segons aquest article, transcorregut aquest termini sense que hagen contestat, s'entendrà que no hi ha cap objecció a les autoritzacions, excepte en els casos en què els informes sol·licitats tinguen caràcter vinculant.  
4. Informes favorables del Servei de Gestió Territorial, de dates 22 d'octubre de 2021 i 21 d'octubre de 2022, per a la planta solar fotovoltaica i la seua infraestructura d'evacuació, en no trobar-se afectada per risc d'inundació i altres qüestions de caràcter territorial, es considera compatible, ateses les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i de les cartografies d'ordenació del territori, ateses les consideracions exposades i les conclusions i condicionats que s'han de tindre en compte descrites en el resolc d'aquesta resolució.  
  
Hi consta l'acceptació del promotor als informes amb data 7 de novembre de 2022.  
5. Informes favorables del Servei del Servei d'Infraestructura Verda i Paisatge, de dates 31 de gener i 2 de maig de 2023, en matèria d'infraestructura verda i paisatge de la planta solar fotovoltaica FV La Nebulosa, amb l'ordenació tal com està definida i les mesures d'integració paisatgística descrites en l'últim informe, que es reflecteixen posteriorment en el projecte refós final de la instal·lació, ateses les consideracions exposades i les conclusions i condicionats a tindre en compte descrites en el resolc d'aquesta resolució. També s'informa favorablement del pla de desmantellament de la instal·lació i restauració del terreny i entorn, amb els condicionats exposats en l'informe de data 31 de gener de 2023.  
  
Hi consta acceptació del promotor als informes de data 10 de maig de 2023.  
Els condicionats establits pels informes del Servei d'Infraestructura Verda i Paisatge són recollits en el projecte refós rebut en aquest servei territorial amb data 11 de maig de 2023, juntament amb declaració responsable de la persona tècnica competent projectista, amb número de visat MU2301786 del Col·legi Oficial d'Enginyers Industrials de la Regió de Múrcia de data 11 de maig de 2023, de compliment de la normativa d'aplicació, d'acord amb l'article 53.1.b de la Llei 24/2013, de 26 de desembre, del sector elèctric, i en el pla de desmantellament de la instal·lació que s'inclou en aquest projecte refós.  
  
Hi consten els informes favorables vinculants de l'òrgan competent en matèria d'ordenació del territori i paisatge, esmentats anteriorment, establit en l'article 25 del Decret llei 14/2020, en els quals consten els condicionants acceptats pel promotor que s'exposen en la resolució.  
  
  
Díhuit. Consten en l'expedient documents d'acceptació per part del gestor de la xarxa de distribució I-DE Redes Eléctricas Inteligentes, SAU, dels projectes de les instal·lacions que seran cedides després de l'execució d'aquestes. (Centre de seccionament i línia d'alta tensió indicades anteriorment).  
  
Dènou. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat.  
  
Vint. El promotor ha justificat que disposa dels terrenys on s'implantarà la instal·lació, així com els acords dels terrenys per on discorren les infraestructures d'evacuació.  
  
Vint-i-u. Consta en l'expedient que el promotor ha depositat la garantia econòmica exigida per a l'accés a la xarxa, mitjançant un aval, depositat amb data 27 d'agost de 2019, amb número de garantia 651841Y946 de 140.352,00 € (amb número de carta de pagament 5486697540662) per a abastar la potència instal·lada total sol·licitada, segons la definició de potència instal·lada (això és, 3.508,8 kWn) i quanties vigents en el moment del depòsit de les garanties.  
  
Vint-i-dos. La instal·lació disposa dels permisos d'accés i connexió vigents per a la totalitat de la potència instal·lada, pel gestor de la xarxa en l'escrit de data 10 de març de 2023, i consten les dades en els permisos següents:  
La instal·lació té concedit punt de connexió a xarxa de distribució, atorgat pel gestor d'aquesta xarxa, I-DE Redes Eléctricas Inteligentes, SAU, i acceptades pel promotor amb data 15 de juliol de 2020, en l'LMT Bayona, de l'ST San Vicente 132/20 kV, concretament entre els suports 437569 i 400099. En el permís consten les dades següents:  
  
- Titular: Fotovoltaica La Nebulosa, SL.  
- Nom de la instal·lació: PFV La Nebulosa  
- Tecnologia: fotovoltaica.  
- Potència pic de mòduls (MWp): 3,5  
- Potència instal·lada (MWn): 3,3  
- Capacitat d'accés concedida (MW): 3,3  
- Ubicació de la instal·lació de generació: polígon 14, parcel·la 182, a Mutxamel (Alacant)  
- Coordenades del centre geomètric de la planta generadora (ETRS 89 H30): X: 719.871 / Y: 4.256.294  
- Data d'emissió dels permisos: 15.07.2020.  
  
Vint-i-tres. La instal·lació disposa d'un sistema de control, coordinat per a tots els mòduls de generació, per a garantir que no se supera la capacitat d'accés atorgada, segons l'indicat per la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, ja que la potència total instal·lada supera la capacitat d'accés atorgada en el permís d'accés.  
  
Vint-i-quatre. En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència, d'acord amb la Llei 39/2015, de procediment administratiu comú de les administracions públiques.  
  
  
Vint-i-cinc. S'ha rebut l'informe preceptiu i no vinculant establit en l'article 30.2 del Decret llei 14/2020, de 7 d'agost, de l'Ajuntament de Mutxamel, emés amb data 16 de setembre de 2022. L'ajuntament descriu diversos béns de rellevància local, en tràmit de protecció que disten menys de 500 m de la parcel·la on se situa la instal·lació, no així de la instal·lació projectada. Afirma que: «no es demostra per l'instrument de paisatge aportat que la contextualització o la percepció d'aquests recursos no està afectada negativament, en relació amb l'article 10 del Decret llei 14/2020».  
També informa que: «la parcel·la, parcialment es troba afectada per sòl forestal ordinari segons la cartografia de l'Institut Cartogràfic de la GV. En relació, de conformitat amb el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge. TRLOTUP annex XI Prevenció d'incendis forestals c) Les edificacions aïllades situades en terrenys forestals, o confrontants a aquests, hauran de disposar d'una àrea de defensa cntra el risc d'incendis forestals, almenys, de 30 metres. Aquesta distància, que no es respectaria en l'actualitat, remet per al seu compliment a la modificació d'aquesta cartografia davant el Servei Forestal de la Direcció Territorial d'Alacant».  
  
D'altra banda, «la parcel·la és confrontant amb el barranc del Juncaret pel que l'afecta les zones de servitud i policia definides en l'article 6 del Reial decret 849/1986, d'11 d'abril, pel qual s'aprova el Reglament del domini públic hidràulic, que desenvolupa els títols preliminar I, IV, V, VI i VII de la Llei 29/1985, de 2 d'agost, d'aigües».  
  
Especifica que segons el planejament municipal l'ample mínim als camins públics ha de complir la distància de 10 metres, sent compatible la instal·lació tal com es va concloure en l'Informe certificat urbanístic de compatibilitat expedit amb data 4 d'agost de 2020.  
Quant als aspectes als quals es refereix l'article 220.1 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, considera que no es demostra per l'instrument de paisatge aportat que la contextualització o la percepció d'aquests recursos no està afectada negativament, no és possible emetre informe fonamentat.  
Els aspectes de l'informe emés per l'Ajuntament de Mutxamel ja han sigut valorats favorablement en els corresponents informes del Servei de Gestió Territorial i del Servei d'Infraestructura Verda i Paisatge esmentats en la present resolució, que són els organismes competents en matèria d'ordenació del territori, infraestructura verda i paisatge.  
  
  
Vint-i-sis. Amb data 11 de maig de 2023, el promotor de la instal·lació ha presentat projecte refós on recull les modificacions no substancials i mesures compensatòries recollides en la instal·lació per a poder donar compliment als informes emesos pels diferents organismes afectats. Les principals modificacions, justificades pel promotor de la instal·lació, són:  
- Canvi de model de mòdul fotovoltaic a emprar i nombre de mòduls: el mòdul anteriorment projectat, de 540 kW, resulta obsolet en el mercat, i s'ha modificat per un mòdul de 575 kW, de dimensions similars però d'una major eficiència. Això implica un augment de potència, que passa de 540 Wp a 575 Wp per mòdul fotovoltaic.  
  
- Modificació de les potències en mòduls i instal·lada. Es modifiquen els valors de les potències dels mòduls i instal·lada en inversors del parc fotovoltaic, sense modificar les superfícies ocupada i vinculada del projecte original, passant de 6.496 unitats de mòduls de 540 Wp (potència total de mòduls de 3.507,84 kWp) a 6.160 unitats de 575 Wp (potència total de mòduls de 3.542 kWp).  
- La potència instal·lada de la instal·lació passa a ser de 3.507,84 kW amb la potència de l'inversor limitada de fàbrica a aqueixa quantitat, no canviant el model d'inversor.  
- Passa d'una quantitat original de 125 seguidors a 116 (104 seguidors de 56 mòduls i 12 seguidors de 28 mòduls).  
- Les casetes prefabricades es projecten amb tons ocres i marrons per a millorar la integració paisatgística de les edificacions amb l'entorn natural i reduir així l'impacte visual causat. A més, les cobertes d'aquestes edificacions seran de panell sàndwitx, tipus teula corba de color marró, imitant així a les edificacions tradicionals de l'entorn.  
- Es plantarà una explotació d'ametlers (Prunus dulcis) en les vores est, oest i sud de la parcel·la, per a recuperar els patrons de paisatge tradicional d'aquest sector del municipi. Es tractarà d'individus joves amb un port mínim entre 80 i 100 cm d'alçària. Es realitzaran plantacions amb espècies arbustives autòctones (Pistacia lentiscus, Rhamnus lyciodes, Lygeum spartum, Salvia rosmarinus, Thymus sp.) en les zones de transició entre la plantació d'ametlers i la tanca perimetral. Les plantes seran de 30 i 50 cm d'alçària, en contenidor forestal per a facilitar l'arrelament en la parcel·la, amb el degut manteniment. La plantació es realitzarà a portell, formant rodals d'arbustives i aromàtiques autòctones.  
  
- Es procedirà a la retirada i apilament de la primera capa de 20 cm de terra vegetal, on es troben les llavors de les espècies vegetals existents actualment en el terreny (majoritàriament herbàcies i arbustives de xicotet port, compatibles amb l'alcària de les plaques solars), amb la finalitat d'estendre-la posteriorment en les zones d'obres (una vegada finalitzades) i les seues àrees d'influència (dins de la parcel·la).  
- Es col·locarà una tanca cinegètica perimetral en la vora exterior de la parcel·la, complint la normativa urbanística municipal vigent a Mutxamel i el Decret 178/2005. A més, per a evitar la col·lisió d'aus contra la tanca, es col·locaran plaques metàl·liques (o d'un material plàstic fabricat en poliestiré o similar), de color blanc i acabat mat de 20 x 20 cm, que se situaran en els espais entre suports (d'acord amb l'esquema adjunt). Aquestes plaques seran revisades anualment i reposades si es desprenen, per a evitar la pèrdua d'eficàcia de la mesura anticol·lisió.  
  
  
Vint-i-set. Que s'ha emés amb data 17 de maig de 2023 una proposta de resolució del Servei Territorial d'Indústria, Energia i Mines d'Alacant, per la qual s'atorga a Fotovoltaica La Nebulosa, SL, autorització d'implantació en sòl no urbanitzable, autorització administrativa prèvia, autorització administrativa de construcció, i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada al terme municipal de Mutxamel (Alacant), de potència instal·lada 3,50468 MWn, denominada FV La Nebulosa.  
  
Fonaments de dret  
  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
  
Segon. D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
  
Tercer. El procediment és l'establit en el capítol II, del títol II, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (Decret llei 14/2020), en tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril.  
  
  
Quart. D'acord amb el que es disposa en el Decret 88/2005, de 29 d'abril, concordat amb l'article 13, de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment.  
  
  
Cinqué. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si escau, la transformació d'energia elèctrica.  
  
  
Sisé. L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari prèvia a la llicència municipal, en concret en el cas previst en l'article 211.1, paràgraf d, generació d'energia renovable, excepte en els casos previstos en els articles 217, 218 i 219.  
  
  
Seté. Segons l'epígraf i de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Huité. Segons el que s'indica en l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els casos en els quals aquesta autorització no es requerisca d'acord amb la legislació d'ordenació del territori, urbanística i del paisatge.  
  
  
Nové. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
  
Deu. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
  
Onze. De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per a una potència instal·lada superior a la capacitat d'accés que figure en el permís d'accés.  
  
  
Dotze. La disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, estableix que les instal·lacions de generació d'electricitat la potència total instal·lada de les quals supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
  
Tretze. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor entre les dues següents:  
a) La suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si escau, la suma de les potències dels inversors que configuren aquesta instal·lació.  
  
Catorze. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera, u, tindrà efectes per a aquelles instal·lacions que han iniciat la seua tramitació però encara no han obtingut l'autorització d'explotació definitiva.  
  
  
Quinze. D'acord amb el que es disposa en l'article 53.4 de la Llei 24/2013, de 26 de desembre, del sector elèctric; article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat.  
  
Setze. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
  
Dèsset. D'acord amb el que disposa l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
  
Díhuit. Segons el que s'estableix en el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn en finalitzar l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
  
Dènou. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
  
Vint. Que consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament de Mutxamel. I la sol·licitud dels preceptius informes d'acord amb els articles 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
En consideració de l'anterior, una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar l'autorització d'implantació en sòl no urbanitzable a les parcel·les següents per a la realització de l'activitat de producció d'energia elèctrica, atés el sentit favorable de l'informe emés per l'òrgan competent en matèria d'ordenació del territori i paisatge, pertanyents al terme municipal de Mutxamel, CP 03141, de la província d'Alacant:  
  
- Polígon 14, parcel·la 182, amb referència cadastral 52754B659521763222RH.  
Amb els condicionats inclosos en els informes següents:  
1. Informes favorables del Servei de Gestió Territorial, de dates 22 d'octubre de 2021 i 21 d'octubre de 2022, ateses les consideracions exposades i les conclusions i condicionats següents:  
· S'hauran de tindre en compte mesures correctores que incidisquen sobre la infiltració i el drenatge de l'aigua per a no causar modificacions en l'escolament produït durant èpoques de pluges mitjançant:  
o El manteniment de les condicions d'infiltració amb els canvis dels pendents, mantenint en la mesura del possible els nivells topogràfics entre zones de plaques solars i zones de pas.  
o La conservació i plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
o La minimització del sòl segellat de manera que els mòduls fotovoltaics se situen de manera prioritària sense fonamentació contínua i sobre el terreny natural.  
2. Informes favorables del Servei del Servei d'Infraestructura Verda i Paisatge, de dates 31 de gener i 2 de maig de 2023, on establisquen les mesures d'integració paisatgística que permeten reduir l'impacte de la nova activitat, següents:  
· Es plantarà una explotació d'ametlers (Prunus dulcis) en les vores est, oest i sud de la parcel·la, per a recuperar els patrons de paisatge tradicional d'aquesta zona. Aquest procés es farà amb individus joves amb un port mínim entre 80 i 100 cm d'alçària. Per a aquesta plantació s'haurà d'evitar l'alineació homogènia i seriada d'elements, i la formació de pantalla vegetal dissonant amb les característiques paisatgístiques de l'entorn. Així mateix, es complementarà aquesta plantació amb la típica vegetació de matoll mediterrani (estepes, llentiscles, romers, timons), formant bosquets en aquelles zones amb major visibilitat.  
  
· Es realitzaran plantacions amb espècies arbustives autòctones (Pistacia lentiscus, Rhamnus lyciodes, Lygeum spartum, Salvia rosmarinus, Thymus sp.) en les zones de transició entre la plantació d'ametlers i la tanca perimetral. Les plantes seran de 30 i 50 cm d'alçària. La plantació es realitzarà a portell, formant rodals d'arbustives i aromàtiques autòctones.  
Així mateix, es plantaran aromàtiques, com ars timó (Thymus vulgaris) i romer (Salvia rosmarinus) en les superfícies disponibles entre una fila de seguidors i la següent.  
· S'haurà de conservar íntegrament l'agrupació d'arbres situada dins de la parcel·la, i mantindre'ls en el seu estat actual, i es deixarà lliure d'ocupació tota l'àrea confrontant, definint una franja d'afecció, a fi de protegir aquest element natural d'interés, tal com està definit en el plànol 1 Planta general, aportat com a annex 1 Plànol amb nova implantació, del document Resposta a l'informe rebut per part del Servei d'Infraestructura Verda i Paisatge, de febrer de 2023.  
  
· S'haurà de respectar la topografia existent, garantint la mínima interacció amb el sòl, i atenent especialment la trobada amb els terrenys confrontants. S'adaptarà la disposició dels mòduls al pendent de les parcel·les, reproduint en la mesura que siga possible l'estructura topogràfica del terreny i evitant, en tot cas, la construcció de plataformes que suposarien una gran alteració del paisatge. La morfologia de la planta respectarà les elevacions i pendents de la parcel·la, adaptant-se al relleu i als bancals existents.  
· La instal·lació s'adaptarà al parcel·lari i al patró del paisatge, i respectarà l'estructura de camins existent, que seran condicionats sense alterar el tractament del ferm original. En tot cas, s'evitaran grans desmunts i moviments de terra que pogueren alterar les característiques dels patrons del paisatge.  
· S'hauran de prioritzar les superfícies permeables del sòl i restringir el segellament o formigonada del terreny a aquelles àrees en les quals el funcionament de l'activitat ho faça necessari.  
· S'haurà de procurar la qualitat dels dissenys, tant de la planta en conjunt com en seus elements, i s'hauran d'evitar superfícies excessivament reflectores i alçària excessiva dels mòduls.  
S'instal·laran panells de reflectivitat mínima, a fi de minimitzar l'afecció quant a reflexos. El vidre dels mòduls tindrà una capa antireflectora, que mitigue la reflexió de la llum i evite l'enlluernament.  
  
Totes les parts metàl·liques, incloent-hi les estructures de suport, es pintaran amb tonalitats grisenques mats, a fi d'impedir reflexos. S'utilitzaran pintures minerals amb base de silicats i evitant pintures plàstiques. Les edificacions tindran tractament de façana en tots els seus paraments i es mantindran en bon estat. El cromatisme exterior de les edificacions haurà d'estar d'acord amb les tonalitats presents en l'entorn. No s'utilitzaran revestiments reflectors en els tancaments de façana, evitant materials opacs susceptibles de produir reflexos apreciables. Les cobertes de les edificacions podran ser planes o inclinades, però no podran abocar sobre les façanes. Els revestiments de les cobertes no accessibles seran vegetals o de graves en tonalitats grises.  
· Els panells i la cartelleria utilitzaran materials els colors i les textures dels quals afavorisquen la integració amb el paisatge. S'haurà de concretar la seua ubicació, dimensions i la tipologia de l'ancoratge al terreny.  
· S'hauran d'emprar sistemes automatitzats de baix consum d'aigua per a la neteja de la superfície de les plaques solars. Les instal·lacions portaran incorporats sistemes de regulació del nivell lluminós que permeten la reducció del flux lluminós i el consegüent estalvi energètic, sempre que els dispositius instal·lats ho permeten, i hauran de complir els requeriments tècnics i els nivells d'il·luminació establits.  
3. Informe de la Direcció General de Medi Natural i Avaluació Ambiental, de 31 de maig de 2022:  
· Segons la Resolució del 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Ordre de l'11 de juny de 2009, de les directrius extraordinàries per a l'aprofitament, gestió i control del conill, relatiu a la llista de termes municipals afectats per la sobrepoblació de conills, Mutxamel es troba inclòs en aquesta llista.  
Per aquest motiu, el moviment de terres en la fase d'obres i la instal·lació en si podrien fomentar o agreujar els danys que es pogueren produir en camps o infraestructures, i, en aqueix cas, s'hauran d'adoptar les mesures de control que disposa l'ordre esmentada, tenint especial consideració de l'article 14  
· La tanca perimetral prevista per a la instal·lació s'haurà d'ajustar al que es disposa en el Decret 178/2005, de 18 de novembre, del Consell de la Generalitat, pel qual s'estableixen les condicions de les tanques en el medi natural i dels tancaments cinegètics.  
A més, per a evitar la col·lisió d'aus contra la tanca de la planta solar, especialment per a les aus catalogades presents en la zona (esparver cendrós), s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20 x 20 cm (o 25 x 25cm) que hauran de situar-se en els espais entre suports. Es col·locarà almenys una placa per obertura seguint el següent esquema de col·locació.  
Aquestes plaques han de ser revisades periòdicament i hauran de ser reposades les que puguen haver-se després per a evitar així la pèrdua d'eficàcia de la mesura anticol·lisió.  
· No es permet la destrucció dels bancals i ribassos existents o qualsevol estructura física que evite pèrdua de sòl per erosió.  
· S'haurà de mantindre la capa fèrtil del sòl i no es permetrà la seua retirada.  
· D'acord amb el punt anterior, s'haurà de realitzar el mínim moviment de terres i compactació de sòl amb la finalitat de disminuir les afeccions a aquest. Per això, haurà d'emprar sistemes de clavament directe sense fonamentacions, sempre que la geologia ho permeta, i infraestructures que s'adapten al terreny i que no requerisquen un anivellament, desmunt, condicionament topogràfic o esplanació d'aquest.  
· Tenint en compte els efectes de l'escolament de les plaques sobre el sòl, produïda tant per la pluja com per la neteja, que podria provocar l'aparició de solcs o xaragalls d'erosió sota les línies d'aquestes, s'haurà de realitzar una canalització que reculla aquestes aigües i les deposite de manera més dispersa o bé les acumule o les redirigisca per al seu ús posterior. Si escau, s'haurà de poder mantindre durant tot el període de funcionament de la planta solar i, en bones condicions, una coberta vegetal amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esquitxada i erosió laminar.  
· En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de tal manera que es garantisquen els usos anteriors al canvi d'ús del sòl.  
· S'haurà de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, podent fer possible el seu ús combinat amb l'apicultura o l'agrovoltaica.  
· Per a augmentar la presència d'aus silvestres, es considera adequada la instal·lació d'una caixa niu per cada 100 metres de tanca perimetral i una caixa per a quiròpters per cada 200 metres de tanca perimetral. Aquestes caixes s'hauran de revisar i netejar periòdicament sobretot en l'època de cria, i realitzar un seguiment del seu ús per a garantir que la seua instal·lació compleix els objectius. El resultat d'aquests seguiments s'haurà d'enviar al Servei de Vida Silvestre d'aquesta subdirecció general.  
· Per a mantindre o limitar el creixement de vegetació en la planta solar, no s'aconsella l'ús d'herbicides, i és recomanable la ramaderia extensiva o el desbrossament selectiu mecanitzat d'aquesta. Si el promotor preveu l'ús d'herbicides, haurà de definir la composició, selectivitat, mobilitat, persistència, toxicitat, dosi, forma i freqüència d'aplicació. I atesa la perillositat i capacitat contaminant d'aquestes, en fase d'explotació, hi hauria la possibilitat de prohibir l'ús d'herbicides per a protegir els factors aigua, clima, flora i fauna de la planta i el seu entorn.  
· La barrera d'integració paisatgística haurà d'estar composta per diferents espècies de flora pertanyents a la sèrie de vegetació corresponent a la zona natural i els individus es disposaran en forma de bosquet, i no de manera lineal, per a afavorir el trànsit de fauna a través d'aquesta i la connectivitat de l'ecosistema.  
El període de vigència d'aquesta serà de 30 anys, sense perjudici de les possibles pròrrogues que s'atorguen, amb sol·licitud prèvia de la titular amb anterioritat a la fi d'aquest termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: Fotovoltaica La Nebulosa, SL (NIF: B163\*\*\*74)  
Nom de la instal·lació: FV La Nebulosa  
Tecnologia: fotovoltaica  
Grups generadors:  
- Potència total (kWp): 3.542  
- Nombre de mòduls: 6.160  
- Potència unitària (Wp): 575  
- Tipologia: monofacial  
- Sistema de subjecció i ancoratge: 116 seguidors solars a un eix (104 de 56 mòduls (2 V x 28) i 12 de 28 mòduls (2 V x 14)).  
Potència total d'inversors (kW): 1 inversor de 3.550 kWn limitada de fàbrica a 3.507,84 kW.  
Potència instal·lada (kW): 3.507,84 kW.  
Capacitat d'accés concedida (kW): 3.300 kW (es limita mitjançant Power Plant Controller).  
Infraestructures d'evacuació:  
- Una estació amb un inversor i un centre de transformació de 3.900 kVA i cel·les de protecció de transformador i la cel·la de línia d'alta tensió (20 kV). La refrigeració del transformador és natural oli, de tensions 645 V/20 kV.  
- Línia elèctrica subterrània entre el centre de protecció i mesura i l'estació, de longitud 166 m, i conductor AL RHZ1 12/20 kV H16 3 x (1 x 150) mm², mitjançant canalització per tub PVC doble capa de ø = 200 mm.  
- Centre de protecció i mesura en edifici de formigó prefabricat tipus PFU-5/20, encarregat de recollir l'energia procedent del centre de transformació intempèrie a través del cablejat soterrat de mitjana tensió. A l'interior d'aquest centre s'instal·larà el transformador de serveis auxiliars (SA) de 25 kVAs.  
- Línia elèctrica subterrània de doble circuit des del centre de protecció i mesura fins al centre de seccionament, de longitud 700 m, utilitzant-se conductor HEPRZ1 12/20 kV 3 x (1 x 150) mm², mitjançant canalització per tub PVC doble capa de ø = 200 mm.  
Infraestructures d'evacuació que seran cedides al gestor de la xarxa, I-DE Redes Eléctricas Inteligentes, SAU:  
- Centre de seccionament en caseta prefabricada de la marca Ormazabal, model CMS 21, emprant per al seu aparellatge cel·les prefabricades sota envolupant metàl·lica d'SF6, conjunt de cel·les 3L + A, equipades amb interruptor seccionador i seccionador de connexió a terra, i una cel·la de protecció autoalimentada, equipada amb interruptor seccionador, fusible limitador, i seccionador de connexió a terra.  
- Línia elèctrica aerosubterrània de doble circuit entre el centre de seccionament i un suport nou on es realitza l'entroncament A/S, de longitud total de traçat de 66 m, amb utilització de conductor 3 x 240 mm² HERPZ1 12/20 kV H16.  
Punt de connexió a la xarxa: la potència generada per la planta fotovoltaica serà evacuada a través d'una línia de tensió 20 kV mitjançant entroncament aerosubterrani des del centre de seccionament per a connectar aquest centre amb l'LMT Bayona, de 20 kV, de l'ST San Vicente 132/20 kV.  
Xarxa a la qual es connecta: Xarxa de distribució. I-DE Redes Eléctricas Inteligentes, SAU.  
Ubicació:  
Emplaçament dels grups generadors: polígon 14, parcel·la 182, del terme municipal de Mutxamel (Alacant).  
Línia d'interconnexió entre la planta fotovoltaica i el nou centre de seccionament: parcel·la 9001, del polígon 12, i parcel·les 182, 195 i 9005 del polígon 14, del terme municipal de Mutxamel.  
Centre de seccionament a la parcel·la 195, del polígon 14, del terme municipal de Mutxamel.  
Línia d'evacuació des del centre de seccionament: parcel·la 195, del polígon 14, i parcel·la 9001, del polígon 12, del terme municipal de Mutxamel.  
Centre geomètric: coordenades UTM (ETRS89) X: 719.876; Y: 4.256.272  
Superfície ocupada per la tanca de la instal·lació: 3,6965 ha.  
Característiques de la central fotovoltaica:  
Instal·lació fotovoltaica: la central fotovoltaica denominada FV la Nebulosa, de 3,50223 MWp, està composta per un camp generador de 6.160 mòduls fotovoltaics de 575 Wp, mitjançant 116 seguidors solars a un eix. Aquests mòduls fotovoltaics es connecten amb 1 inversor de 3.550 kWn de potència, limitada de fàbrica a 3.507,84 kWn. Això suposa una potència nominal d'inversors de 3.507,84 kW. L'inversor es connecta amb un transformador 20,kV/645,V, i a través d'una línia subterrània de 20 kV de longitud 166 m i conductor AL RHZ1 12/20 kV H16 3 x (1 x 150) mm² amb el centre de protecció i mesura.  
Línia elèctrica subterrània de 20 kV entre el CPM i el centre de seccionament, de 700 m de longitud i conductor HEPRZ1 12/20 kV 3 x (1 x 150) mm².  
La infraestructura d'evacuació que serà cedida al gestor de la xarxa de distribució es compon d'un nou centre de seccionament i una línia elèctrica aerosubterrània de doble circuit entre el centre de seccionament i un suport nou on es realitza l'entroncament A/S, de longitud total de traçat de 66 m, i s'utilitza un conductor 3 x 240 mm² HERPZ1 12/20 kV H16.  
El punt de connexió de la central amb la xarxa de distribució es realitzarà en l'LMT Bayona, de l'ST San Vicente 132/20 kV, concretament en un nou suport a instal·lar entre els suports existents 437569 i 400099. Aquest nus de la xarxa de distribució és subjacent del nus de la xarxa de transport San Vicente 220 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
D'acord amb els projectes i la documentació que consta en l'expedient:  
- «Projecte d'instal·lació solar fotovoltaica FV la Nebulosa, de 3,50019 MW (potència instal·lada), mitjançant seguidor a un eix», amb número de visat MU2301786 del Col·legi Oficial d'Enginyers Industrials de la Regió de Múrcia de data 11 de maig de 2023.  
- «Nou centre de seccionament per a planta solar fotovoltaica La Nebulosa. Terme municipal de Mutxamel (Alacant)», juntament amb la declaració responsable del tècnic competent projectista i director de l'execució de les obres de 13 novembre de 2020.  
- «Projecte de línia aerosubterrània de mitjana tensió 20 kV SC des d'entroncament A/S fins a centre de seccionament per a evacuació d'electricitat procedent de PFC La Nebulosa. Terme municipal de Mutxamel (Alacant)», juntament amb la declaració responsable del tècnic competent projectista i el director de l'execució de les obres de 13 novembre de 2020.  
Pressupost global de la instal·lació: 1.438.577,00 € (un milió quatre-cents trenta-huit mil cinc-cents setanta-set euros), dels quals 30.408,36 € (trenta mil quatre-cents huit euros amb trenta-sis cèntims d'euro) corresponen a les infraestructures d'evacuació que seran cedides al gestor de la xarxa.  
Forma part de la infraestructura d'evacuació de la planta el centre de seccionament i la derivació fins a la línia de l'empresa distribuïdora. No obstant això, després de l'execució de l'obra, després d'emetre el corresponent certificat de final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, I-DE Redes Eléctricas Inteligentes, SAU, de manera que aquesta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
La present autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats anteriorment en els antecedents.  
La persona titular d'aquesta autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupostos que han determinat l'atorgament podran donar lloc a la seua revocació.  
Aquesta autorització s'emet sense perjudici de tercers, i salvant els drets particulars, i d'altres autoritzacions preceptives i, concretament, de l'ocupació temporal de via pecuària.  
Tercer  
Atorgar a la persona peticionària l'autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per la present resolució.   
En l'execució del projecte es tindran en compte les condicions establides en els informes de les diferents administracions públiques, organismes o, si escau, empreses de servei públic o de serveis d'interés econòmic general amb béns o drets al seu càrrec afectats per la instal·lació, a més, específicament, s'hauran de complir les següents:  
  
1. Les instal·lacions hauran d'executar-se segons els projectes presentats, els seus annexos, si escau, i amb els condicionats tècnics establits per les administracions públiques, organismes i empreses de servei públic o d'interés general afectats per aquestes instal·lacions i que han sigut acceptats pel sol·licitant. En cas que per a això fora necessari introduir modificacions en la instal·lació respecte de la documentació presentada, la persona titular d'aquesta autorització haurà de sol·licitar a aquest òrgan la corresponent autorització abans de la seua execució, llevat que es tracte de modificacions no substancials.  
  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
3. Amb la sol·licitud d'autorització d'explotació provisional serà requisit imprescindible per a atorgar-la que la titular de la instal·lació presente, juntament amb la resta de documentació preceptiva, un certificat acreditatiu de la limitació dels inversors i que aquests compleixen la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i l'equipament que sobre això estableix l'article 7 del Reial decret 413/2014, de 6 de juny, i d'altra normativa de desenvolupament, sobre requisits de resposta enfront de buits de tensió, adscripció a un centre de control de generació, telemesura en temps real i la resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
5. Condicionat al pagament de l'Impost sobre Transmissions Patrimonials Oneroses i Actes Jurídics Documentats, davant l'Agència Tributària Valenciana, en relació amb el contracte subscrit per a la disponibilitat dels terrenys, i que haurà de presentar-se en aquest servei territorial en el termini d'un mes des de la notificació d'aquesta resolució.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, el qual serà comptador des de l'endemà de la notificació d'aquesta resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan, i haurà d'adjuntar a aquest efecte la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix les dates de caducitat dels permisos d'accés i connexió a la xarxa elèctrica corresponents a la instal·lació.  
7. La titular d'aquesta resolució estarà obligada a comunicar a aquest òrgan, per registre electrònic, amb l'adequada diligència, les incidències dignes d'esment que es produïsquen durant l'execució.  
8. La titular d'aquesta resolució haurà de complir els deures i obligacions derivats de la legislació de prevenció de riscos laborals vigent durant la construcció.  
9. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
10. Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
11. Aquesta sol·licitud haurà d'adjuntar els certificats de direcció i final d'obra, subscrits per persona facultativa competent, on s'acredite que són conformes als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
12. Igualment haurà d'adjuntar la documentació requerida d'acord amb l'ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, caldrà adjuntar la cartografia de la instal·lació executada, en el format establit per l'òrgan substantiu.  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 144.076,92 € (cent quaranta-quatre mil setanta-sis euros amb noranta-dos cèntims d'euro), que es correspon amb el pressupost d'execució material del projecte tècnic, i s'haurà d'acreditar la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, sent requisit indispensable per a poder atorgar-se aquesta.  
La garantia haurà de depositar-se en l'Agència Tributària Valenciana, serà beneficiari aquest Servei Territorial d'Indústria, Energia i Mines, i hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
  
Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
14. L'autorització d'explotació provisional no podrà concedir-se si les instal·lacions de connexió a la xarxa de distribució o transport no es troben finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
  
15. Una vegada obtinguda l'autorització d'explotació provisional, la titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre Administratiu d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
16. Finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i segons en el Decret 88/2005, de 29 d'abril. S'hauran d'adjuntar els certificats pertinents segons el que s'ha indicat en punts anteriors.  
17. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, i acompanyarà la documentació pertinent segons l'article 40 del Reial decret 413/2014, de 6 de juny.  
18. No sol·licitar les autoritzacions d'explotació dins del termini suposarà la caducitat de les autoritzacions concedides.  
19. El titular de la instal·lació té l'obligació de desmantellar-la i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
20. S'adverteix que si en el transcurs de l'execució del projecte i per a la connexió de la infraestructura d'evacuació de la planta solar fotovoltaica a una infraestructura titularitat i en servei propietat de I-DE Redes Eléctricas Inteligentes, SA, fora necessari la tramitació d'una modificació de les instal·lacions de la xarxa de distribució, haurà d'iniciar-se el corresponent expedient administratiu i serà l'empresa distribuïdora la que haurà de presentar la corresponent sol·licitud com a titular de la instal·lació.  
S'informa que la transmissió o canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per aquesta resolució requereixen autorització administrativa prèvia d'acord amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la corresponent llicència.  
  
El respectiu cànon d'ús i aprofitament l'establirà l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (ascendint el pressupost d'execució material del total de la instal·lació d'1.438.577,00 € (un milió quatre-cents trenta-huit mil cinc-cents setanta-set euros). El cànon es reportarà d'una sola vegada en ocasió de l'atorgament de la llicència urbanística, i l'ajuntament podrà acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
  
L'ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual ascendeix a 144.076,92 € (cent quaranta-quatre mil setanta-sis euros amb noranta-dos cèntims d'euro) i amb l'abast següent:  
A) Desmuntatge:  
· Desmuntatge de panells fotovoltaics i elements de fixacions, unions etc., s'hi inclou la càrrega i descàrrega en la zona d'apilament, amb retirada d'elements recuperats i posterior transport a la planta de reciclatge autoritzat.  
· Desmuntatge d'estructura de seguidor solar horitzontal monofila. Els seguidors estan compostos per 56 i 28 mòduls cada fila. Sense aprofitament del material i retirada d'aquest, incloent-hi transport a planta de reciclatge de residus ferris.  
· Desmuntatge dels perfils clavats d'acer galvanitzat que serveixen de suport a la graella i accessoris, sense aprofitament del material. Retirada d'aquest, incloent-hi el transport a la planta de reciclatge de residus ferris.  
· Desinstal·lació de la xarxa d'elèctrica no soterrada dels mòduls en les estructures suport amb recuperació d'elements, tubs, caixes, etc. Retirada i emmagatzematge per al posterior transport a la planta de tractament o valorització de residus.  
· Desinstal·lació de la xarxa d'elèctrica soterrada, amb recuperació d'elements, tubs, caixes, etc. Retirada de residus i apilament per a posterior transport a gestor de residus autoritzat segons la seua naturalesa. Retirada del terreny natural per al posterior ús en el rebliment de la rasa.  
  
· Desmuntatge del sistema de seguretat, vigilància, mesura, estacions, caseta de magatzem i de comunicació, CPM i control de la planta solar. Retirada, càrrega i trasllat a un gestor autoritzat de residus elèctrics i electrònics per al seu reciclatge.  
· Demolició de lloses de fonamentació. Incloent-hi la desconnexió dels serveis, desmuntatge i demolició selectiva. Retirada de residus i apilament per a posterior transport a gestor de residus autoritzat segons la seua naturalesa.  
· Desmantellament de línia subterrània d'evacuació. Desmuntatge de línia, desenterrament de conductors, recollida de cables de circuits. Retirada i emmagatzematge així com el transport a la planta de tractament o valorització de residus.  
· Rebliment de rasa. Rebliment de la rasa amb terra de rebliment anteriorment apilada.  
· Eliminació de vials. Retirada de capes de ferm, rebliment de cunetes. Retirada de materials sobrants a abocador autoritzat, fins i tot càrrega i transport.  
· Desmuntatge i demolició del tancament perimetral. Retirada de materials sobrants a abocador autoritzat, fins i tot càrrega i transport.  
B) Restitució del terreny:  
· Reparació de l'horitzó A i B del sòl agrícola afectat per la instal·lació.  
· Restitució de la parcel·la a la topografia del terreny original. Desbrossament i anivellament del terreny.  
· Descompactació del terreny.  
· Estesa de terra vegetal. Aportació i estesa de terra vegetal en una capa de 30 cm de grossària mínima, fins i tot p/p de maquinària i equips auxiliars necessaris.  
· Esmenes o millores edàfiques.  
· Adobament o esmena húmica.  
Amb les condicions recollides per l'informe de l'òrgan competent en ordenació del territori i paisatge, que són les següents:  
Una vegada desconnectada la planta de la xarxa elèctrica es procedirà al desmantellament dels mòduls, desmuntatge de l'estructura suport, obertura de rases i retirada de la xarxa elèctrica subterrània, retirada d'estacions, casetes de magatzem, comunicació i CPM, desinstal·lació de sistemes de vigilància, control, mesura i enllumenat, demolició de fonamentacions, desmuntatge del tancament perimetral i eliminació de vials. S'haurà de valorar la possible reutilització dels elements i materials resultants del desmantellament, els residus generats seran entregats a gestor autoritzat i les terres procedents dels moviments de terra necessaris per a l'extracció de les canalitzacions s'apilaran per al posterior ús en el rebliment d'aquestes.  
El pla de desmantellament descriu el procés d'eliminació de vials per a retornar-lo al seu estat previ segons el procés següent:  
· Es desbrossarà la vegetació present en desmunts i terraplens.  
· Es retiraran les capes de llast compactat.  
· S'emplenaran cunetes i desmunts, i se suavitzarà el terreny afectat deixant l'orografia el més semblant a l'estat previ.  
En segon lloc, es restituirà el sòl, per al posterior ús com a terreny de cultiu. Aquest punt es desenvoluparà en tota l'àrea del projecte i constarà de dues etapes:  
· Subsolatge de la capa mineral alterada, perforant o removent els materials d'aquesta capa de sòl, amb una profunditat de 50 a 100 cm, per a airejar-lo i permetre l'arrelament d'espècies vegetals.  
· Estesa de terra vegetal, repartint sobre la capa mineral una terra rica en nutrients i amb bona textura i estructura. Per a sòls agrícoles aquesta capa no ha de superar els 40 cm de gruix.  
Amb les condicions recollides per l'informe de la Subdirecció General de Medi Natural i Avaluació Ambiental:  
· En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de tal manera que es garantisquen els seus usos anteriors al canvi d'ús del sòl.  
La persona titular constituirà la garantia econòmica que es detalla en l'autorització de construcció amb caràcter previ a la sol·licitud d'autorització d'explotació provisional, segons el que s'indica en el Decret llei 14/2020.  
  
Cinqué  
De conformitat amb el que es disposa en l'article 31 del Decret llei 14/2020, ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i Mines ((https://cindi.gva.es/es/web/energia/alacant-er, en castellà i https://cindi.gva.es/va/web/energia/alacant-er, en valencià).  
  
- La notificació/comunicació d'aquesta resolució a la titular i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a la resta d'interessats en l'expedient.  
  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació a la qual fa referència aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
Serà causa de revocació d'aquesta resolució, després del tràmit de l'oportú procediment, l'incompliment o inobservança de les condicions hi expressades, la variació substancial de les característiques descrites en la documentació presentada o l'incompliment o no manteniment dels pressupòsits o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
  
  
Contra aquesta resolució, que no esgota la via administrativa, es pot interposar un recurs d'alçada davant la Direcció General d'Indústria, Energia i Mines en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 17 de maig de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.